बास्केटबलमा आयोजक केएमसी र इनोभेटिभ विजयी
आयोजक केएमसी ‘ए’ र इनोभेटिभले तेस्रो केएमसी अन्तरविद्यालय बास्केटबल प्रतियोगिताको सिनियर ब्वाइजमा शनिबार विजयी भएका छन् ।
काठमाडौँ — आयोजक केएमसी ‘ए’ र इनोभेटिभले तेस्रो केएमसी अन्तरविद्यालय बास्केटबल प्रतियोगिताको सिनियर ब्वाइजमा शनिबार विजयी भएका छन् ।घरेलु कोर्टमा केएमसी ‘ए’ ले रिलायन्सलाई २८–२० ले पराजित गर्‍यो । केएमसीका रियम राईले १७ स्कोर जोडे । इनोभेटिभले सनसाइनलाई २८–१९ ले हरायो । इनोभेटिभका समुन्द्र महर्जनले १६ स्कोर गरे ।सिनियर ब्वाइजमै ज्ञान निकेतनले बालदीक्षालाई २९–२०, काठमाडौं जेभियरले केएमसी ‘बी’ लाई २२–१५, नेरिक एकेडेमीले सैनिकलाई ३७–१८, एआईएले एनसीसीएसलाई ३७–१६, भद्राघलेले एलिट ग्रान्डलाई १९–१५ र जेनिथले सेन्ट पाउललाई ४४–१७ ले हराएका छन् ।ज्ञान निकेतनका आशालाल श्रेष्ठले १२, काठमाडौं जेभियरका अनिकेत बाँस्तोलाले १४, नेकिरका सुशल मगरले १४, एआईएका पर्वत पाण्डेले १६, भद्राघलेका विवश मगरले १२ र जेनिथका सुशील शाहीले १८ स्कोर जोडेका थिए ।